FANTINA-TA-WEB	Ena sua victoria encara i auie ua rèsta deth desfiament e deth combat; de pès, capinaut, reludent, brilhaue damb era bestialitat suberumana d’un arcàngel herotge; era ombra terribla dera accion qu’executaue hège visibles ena sua nerviosa man es vagui bualhs dera espada sociau; content e indignat, qu’auie jos es sòns pès eth crim, eth vici, era revòuta, era perdicion, eth lunfèrn; enludernaue, exterminaue, arrie.